C 260/6
MT
Il-Ġurnal Uffiċjali tal-Unjoni Ewropea
24.7.2023
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Il-Każ M.11144 — COLT TECHNOLOGY SERVICES GROUP / LUMEN EMEA BUSINESS) Każ li jista’ jiġi kkunsidrat għal proċedura ssimplifikata (Test b'rilevanza għaż-ŻEE)
(2023/C 260/05)
1.
Fis-17 ta’ Lulju 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament (KE) Nru 139/2004 tal-Kunsill u wara rinviju skont l-Artikolu 4(5) ta’ dan ir-Regolament (1).
Dan l-avviż jikkonċerna l-impriżi li ġejjin: — Colt Technology Services Group Limited (ir-Renju Unit), ikkontrollata minn Colt Group Holdings Limited (“Colt”, ir-Renju Unit), finalment ikkontrollata minn Star Horizon Management LLC (l-Istati Uniti tal-Amerka), u — Camelot Landing, LLC (l-Istati Uniti tal-Amerka), CenturyLink Europe B.V (in-Netherlands), Lumen Technologies Austria GmbH (l-Awstrija), Lumen Technologies Belgium SA (il-Belġju), Lumen Technologies Denmark ApS (id-Danimarka), Lumen Technologies EMEA Holdings Limited (ir-Renju Unit) u s-sussidjarji rispettivi tagħhom kif ukoll ċerti assi Amerikani u trans-Atlantiċi taħt il-baħar ta’ Lumen, flimkien il-“Kumpanija fil-Mira” jew “l-Entitajiet fil-Mira”, li kollha jappartjenu għall-grupp Lumen finalment ikkontrollati minn Lumen Technologies, Inc. (l-Istati Uniti tal-Amerka).
Colt se takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv tal-Kumpanija fil-Mira kollha kemm hi.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma dawn li ġejjin:
— Colt hija kumpanija multinazzjonali tat-telekomunikazzjonijiet li tipprovdi servizzi ta’ network għal setturi intensivi finnetwork u servizzi bil-vuċi li jappoġġaw it-tranżizzjoni minn servizzi tal-vuċi tradizzjonali għall-ġenerazzjoni li jmiss fl-Ewropa, fl-Istati Uniti tal-Amerka, fl-Indja u fl-Asja. — L-Entitajiet fil-Mira jipprovdu infrastruttura tat-telekomunikazzjonijiet (infrastruttura tal-fibra ottika u servizzi ta’ kolokazzjoni) u servizzi ta’ intrapriża madwar l-Ewropa, il-Lvant Nofsani u l-Afrika.
Il-Kumpanija fil-Mira tinkludi sostanzjalment in-negozju u l-assi kollha ta’ Lumen f’EMEA.
3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata.
(1) ĠU L 24, 29.1.2004, p. 1 (ir-“Regolament dwar l-Għaqdiet”).